
Z A P I S N I K
2. sjednice Vijeća Mjesnog odbora Trnovčica,

05. srpnja 2021.

u prostorijama Mjesne samouprave Trnovčica,

s početkom u 18 sati

NAZOČNI ČLANOVI VIJEĆA:

Ivan Matić, Marija Vuković, Ante Maretić, Vesna Šiško, Matej Crnković, Mirko Gluhak, Robert Šiško
NENAZOČNI ČLANOVI VIJEĆA:
OSTALI NAZOČNI: Luka Barišić, viši stručni referent u Gradskom uredu za mjesnu samoupravu i Ivica Šendulović, predsjednik NK Trnovčica
Predsjedava Ivan Matić, predsjednik Vijeća.

Zapisnik vodi Luka Barišić, viši stručni referent u Gradskom uredu za mjesnu samoupravu

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika konstituirajuće sjednice Vijeća, održane 23. lipnja 2021., bez izmjena 

Na prijedlog predsjednika  Vijeće jednoglasno 
D N E V N I   R E D

1. Polaganje prisege članova Vijeća,

2. Prijedlog načina slanja materijala za sjednice Vijeća – donošenje zaključka;
3. Prijedlog termina dežurstva članova Vijeća u objektu mjesne samouprave – donošenje zaključka;
4. Prijedlog obavljanja poslova domara u objektu mjesne samouprave – donošenje zaključka;
5. Prijedlog građana za rekonstrukcijom postojeće zaštitne ograde nogometnog igrališta - donošenje zaključka;
6. Pitanja, prijedlozi i obavijesti.

Ad 1. Polaganje prisege članova Vijeća
Pošto nisu nazočile na konstituirajućoj sjednici Vijeća Mjesnog odobra Trnovčica, prisegu su usvojile članice Marija Vuković i Vesna Šiško
Ad 2. Prijedlog načina slanja materijala za sjednice Vijeća – donošenje zaključka;
ZAKLJUČAK

  Predlaže se slanje poziva i materijala za sjednice isključivo putem e-maila, a gospodin Mirko Gluhak moli da ga se obavijesti telefonom
 Ad 3. Prijedlog termina dežurstva članova Vijeća u objektu mjesne samouprave – donošenje zaključka;
ZAKLJUČAK

Predlaže se termin dežurstva ponedjeljkom od 18,00 do 19,00 sati u objektu mjesne samouprave Trnovčica, Trnovčica 2A.
  Ad 4. Prijedlog obavljanja poslova domara u objektu mjesne samouprave – donošenje    

  zaključka;
ZAKLJUČAK

Predlaže se produljivanje ugovora trenutnoj domarki Štefaniji Derifaj zbog većeg broja korisnika u objektu mjesne samouprave Trnovčica.
  Ad 5.   Prijedlog građana za rekonstrukcijom postojeće zaštitne ograde nogometnog igrališta - donošenje zaključka;

ZAKLJUČAK


Predlaže se podizanje ograde oko sportskog igrališta na k.č. 2801 zbog učestalog izlijetanja lopte čime je ugrožena sigurnost građana i imovine u blizini te molimo da se navedeno izvede prema prijedlogu struke, vodeći računa o svim sigurnosnim standardima.

  Ad 6.   Pitanja, prijedlozi i obavijesti.
Sjednici je nazočio gdin. Ivica Šendulović, predsjednik NK Trnovčica, te je bilo razgovora u vezi korištenja sportskog igrališta, te da se nađu termini koji će zadovoljiti potrebe svih korisnika.
Dovršeno u 19:30 sati.
KLASA: 026-02/21-002/1079

URBROJ: 251-06-11-515-21-2

Zagreb, 05. srpnja 2021.

                                                                                             

Predsjednik                                                                     








               Vijeća Mjesnog odbora 
                                                                                                                   Trnovčica

                                                                                                                   Ivan Matić   
